Folketing
2007-02-20

Med tre børn og en stor familie må jeg vel siges at være sådan en af de her storforbrugere af tekstiler. Når jeg går ud og køber tøj til mine børn eller håndklæder til mit hjem, genererer det mig rigtig grusomt, at jeg ikke kan vide med sikkerhed, om de varer, jeg køber, er produceret under, hvad jeg vil kalde acceptable vilkår. Og med acceptable vilkår mener jeg, at der ikke har stået en ansat og rørt rundt med hånden i gryden med giftige farvestoffer; at han har haft mulighed for at organisere sig i den fagforening, han nu måtte have lyst til at være medlem af; at han har nogle rimelige forhold for hviletid; at han måske ikke seks uger om året, men så måske en enkelt uge eller to om året, i hvert fald som minimum, kan få lov at holde ferie etc. Jeg ville gerne have mulighed for at købe nogle produkter, nogle varer, som var produceret under, hvad jeg vil kalde etisk forsvarlige vilkår.